షో టైమ్

షో టైమ్‌ 2025లో విడుదలైన తెలుగు సినిమా. అనిల్‌ సుంకర సమర్పణలో స్కైలైన్ మూవీస్ ప్రొడక్షన్ బ్యాన‌ర్‌పై కిశోర్‌ గరికపాటి నిర్మించిన ఈ సినిమాకు మదన్‌ దక్షిణామూర్తి దర్శకత్వం వహించాడు. నవీన్ చంద్ర, కామాక్షి భాస్కర్ల, నరేష్, రాజా రవీంద్ర ప్రధాన పాత్రల్లో నటించిన ఈ సినిమా ట్రైలర్‌ను జూన్ 24న విడుదల చేయగా, సినిమాను  జూలై 4న విడుదల చేశారు. 
కథ
సూర్య (నవీన చంద్ర), శ్రుతి (కామాక్షి భాస్కర్) భార్యాభర్తలు హాయిగా జీవితాన్ని సాగిస్తుంటాడు. ఒక రాత్రి బిల్డింగ్ లోని ఫ్యామిలీస్ అంతా కలిసి పార్టీ ఏర్పాటు చేసుకుంటారు, ఆ సమయంలో అటు పెట్రోలింగ్ కు వచ్చిన సీఐ లక్ష్మీకాంత్ (రాజా రవీంద్ర) వారి ఇంటికి వచ్చి, అర్ధరాత్రి న్యూసెన్స్ క్రియేట్ చేస్తున్నారని హెచ్చరిస్తాడు. ఈ క్రమంలో సూర్య, శృతి, సీఐ లక్ష్మీకాంత్ మధ్య వాగ్వాదం జరుగుతుంది. ఈ క్రమంలో ఒక రోజు సూర్య కూతురు మెడలో గొలుసును ఒకడు లాక్కుపోతుంటే వీరు ప్రతిఘటిస్తారు. దాంతో అతను ప్రమాదవశాత్తు ప్రాణాలు కొల్పాతాడు. సూర్య పై కక్ష కట్టిన సీఐ లక్ష్మీకాంత్ అతన్ని ఎలాంటి వేదింపులకు గురి చేశాడు?  ఈ కేసు నుండి ఆ కుటుంబం ఎలా బయటపడింది? వారికి లాయర్ వరదరాజులు (వి.కె. నరేష్) ఎలా సహాయం చేసి కాపాడాడు?  వీటి నుండి సూర్య కుటుంబం ఎలా బయట పడ్డారు? అనేది మిగతా సినిమా కథ.
నటీనటులు
 నవీన్ చంద్ర
 కామాక్షి భాస్కర్ల
 నరేష్
 రాజా రవీంద్ర
  రోహిణి
 జెమిని సురేష్
 మాణిక్ రెడ్డి
 గోసుకొండ లక్ష్మి సుజాత
 వాణి శాలిని
 ఉహా రెడ్డి సోలిపురం
 సూర్య
 ప్రభావతి వర్మ
 గవిరెడ్డి శ్రీనివాస్
 రోహిణి రెడ్డి నోని
 బిహెచ్ఇఎల్ ప్రసాద్ రావు

మూలాలు

బయటి లింకులు

వర్గం:2025 సినిమాలు